cyanic-selkie/wikianc huggingface dataset:
Έρευνα επαναπροσδιορισμού φαρμάκων για την COVID-19
Άλλοι
Στις 31 Ιουλίου 2020, ο Αμερικανικός Οργανισμός Τροφίμων και Φαρμάκων (FDA) εξουσιοδότησε την Revive Therapeutics να προχωρήσει σε ένα τυχαιοποιημένο, διπλά τυφλό, ελεγχόμενο με εικονικό φάρμακο επιβεβαιωτικό πρωτόκολλο κλινικής δοκιμής Φάσης ΙΙΙ για την αξιολόγηση της ασφάλειας και της αποτελεσματικότητας του αντιρευματικού παράγοντα βουκιλαμίνη σε ασθενείς με ήπια-μέτριας βαρύτητας COVID-19.
Ο από του στόματος χορηγούμενος αναστολέας της JAK baricitinib μελετάται επίσης για τη θεραπεία του COVID-19. Τον Νοέμβριο του 2020, ο FDA χορήγησε άδεια επείγουσας χρήσης για το baricitinib προκειμένου να χορηγείται σε ορισμένα άτομα που νοσηλεύονται με υποψία ή επιβεβαιωμένη COVID-19 (συγκεκριμένα, ενήλικες και παιδιά ηλικίας δύο ετών και άνω που χρειάζονται συμπληρωματικό οξυγόνο, μηχανικό αερισμό ή ECMO), αλλά μόνο σε συνδυασμό με remdesivir. Σε μία μόνο κλινική δοκιμή, αυτή η θεραπεία συνδυασμού αποδείχθηκε ότι είχε μικρή, αλλά στατιστικά σημαντική επίδραση στην έκβαση των ασθενών σε σύγκριση με τη χορήγηση μόνο remdesivir. Τον Απρίλιο του 2021, ο Ευρωπαϊκός Οργανισμός Φαρμάκων (EMA) άρχισε να αξιολογεί την εκτεταμένη χρήση του baricitinib για να συμπεριλάβει τη θεραπεία του COVID-19 σε νοσηλευόμενους ασθενείς ηλικίας δέκα ετών και άνω που χρειάζονται συμπληρωματικό οξυγόνο. Τον Ιούλιο του 2021, ο FDA αναθεώρησε την EUA για το baricitinib, επιτρέποντάς το πλέον μόνο του για τη θεραπεία του COVID-19 σε νοσηλευόμενους ηλικίας δύο ετών και άνω που χρειάζονται συμπληρωματικό οξυγόνο, μη επεμβατικό ή επεμβατικό μηχανικό αερισμό ή εξωσωματική οξυγόνωση μεμβράνης (ECMO). Σύμφωνα με την αναθεωρημένη EUA, το baricitinib δεν απαιτείται πλέον να χορηγείται με remdesivir.
Το 2021, η σημασία της επαναπροσδιορισμού των φαρμάκων για το COVID-19 οδήγησε στη δημιουργία θεραπευτικών ευρέος φάσματος. Τα θεραπευτικά ευρέος φάσματος είναι αποτελεσματικά έναντι πολλαπλών τύπων παθογόνων μικροοργανισμών. Τέτοια φάρμακα έχουν προταθεί ως πιθανές θεραπείες έκτακτης ανάγκης για μελλοντικές πανδημίες.
Οι ανταγωνιστές των υποδοχέων ισταμίνης Η2 βρίσκονται υπό έρευνα. Η σιμετιδίνη έχει προταθεί ως θεραπεία για το COVID-19. Η φαμοτιδίνη έχει προταθεί ως θεραπεία για το COVID-19 και βρίσκεται σε εξέλιξη κλινική μελέτη.
Ερευνητές από το Ινστιτούτο Καρδιάς του Μόντρεαλ στον Καναδά μελετούν το ρόλο της κολχικίνης στη μείωση της φλεγμονής και των πνευμονικών επιπλοκών σε ασθενείς που πάσχουν από ήπια συμπτώματα του COVID-19. Η μελέτη, με την ονομασία COLCORONA, προσλαμβάνει 6.000 ενήλικες 40 ετών και άνω, οι οποίοι είχαν διαγνωστεί με COVID-19 και παρουσίαζαν ήπια συμπτώματα που δεν απαιτούσαν νοσηλεία. Οι γυναίκες που ήταν έγκυες ή θήλαζαν ή που δεν είχαν αποτελεσματική αντισυλληπτική μέθοδο δεν ήταν επιλέξιμες. Τα αποτελέσματα της διαδρομής είναι ευνοϊκά, αλλά ασαφή.
Η φενοφιμπράτη και η μπεζαφιμπράτη έχουν προταθεί για τη θεραπεία των απειλητικών για τη ζωή συμπτωμάτων του COVID-19. Η φενοφιμπράτη μείωσε επίσης τους δείκτες σοβαρής προοδευτικής φλεγμονής σε νοσηλευόμενους ασθενείς με COVID-19 εντός 48 ωρών από τη θεραπεία σε μια ισραηλινή μελέτη. Έδειξε εξαιρετικά ελπιδοφόρα αποτελέσματα παρεμβαίνοντας στον τρόπο αναπαραγωγής του κοροναϊού.
Στο Ηνωμένο Βασίλειο έχει ξεκινήσει μια δοκιμή με την ονομασία "Liberate" για να προσδιοριστεί η αποτελεσματικότητα της ιβουπροφαίνης στη μείωση της σοβαρότητας και της εξέλιξης της πνευμονικής βλάβης που έχει ως αποτέλεσμα δυσκολίες στην αναπνοή των ασθενών με COVID-19. Τα υποκείμενα πρόκειται να λάβουν τρεις δόσεις ενός ειδικού σκευάσματος του φαρμάκου - λιπιδική ιβουπροφαίνη - επιπλέον της συνήθους φροντίδας.
Μια μελέτη κλινικής κοόρτης στη Βραζιλία διαπίστωσε ότι οι ασθενείς με COVID-19 που έλαβαν πρόσφατο εμβόλιο κατά της γρίπης χρειάζονταν λιγότερη υποστήριξη εντατικής θεραπείας, λιγότερη επεμβατική αναπνευστική υποστήριξη και είχαν λιγότερες πιθανότητες να πεθάνουν [αναξιόπιστη ιατρική πηγή;]
Η σιλδεναφίλη, ευρύτερα γνωστή με την εμπορική ονομασία Viagra, προτείνεται ως θεραπεία για το COVID-19 και βρίσκεται σε εξέλιξη κλινική δοκιμή φάσης ΙΙΙ.
Εξωτερικοί σύνδεσμοι
έρευνα επαναπροσδιορισμού φαρμάκων COVID-19 έρευνα επαναπροσδιορισμού φαρμάκων Κατηγορία:Γεγονότα το 2019 Κατηγορία:Δεκαετία 2020
Νεπτούνους
Ο Νεπτούνους (λατινικά: Neptunus) ήταν ο θεός του νερού και της θάλασσας κατά τη ρωμαϊκή μυθολογία, αντίστοιχος – αν και με κάποιες διαφορές – του ελληνικού θεού Ποσειδώνα. Αδέρφια του ήταν ο Γιούπιτερ και ο Πλούτο, ο Δίας και ο Πλούτωνας αντίστοιχα στην ελληνική μυθολογία.
Η ρωμαϊκή αντίληψη για τον θεό αυτό επηρεάστηκε πολύ από τον θεό Νεθούνς, των Ετρούσκων. Αρχικά επρόκειτο για ένα θεό ιταλικής προέλευσης, ο οποίος ήταν σύζυγος της Σαλασίας, θεότητας του αλμυρού νερού. Το 399 π.Χ. ταυτίστηκε με τον Ποσειδώνα, όταν τα Σιβυλλικά Κείμενα διέταξαν να γίνει μια τελετή προς τιμήν του (Lectisternium). Κατά την πρώιμη ρωμαϊκή περίοδο ήταν ο θεός Πορτούνες αυτός που δέχονταν ευχαριστίες για νίκες σε ναυμαχίες, αλλά ο Νεπτούνους τον είχε αντικαταστήσει στον ρόλο αυτό μέχρι τον 1ο αιώνα π.Χ. Συγκεκριμένα γνωρίζουμε πως ο Σήξτος Πομπήιος αποκάλεσε τον εαυτό του «γιο του Νεπτούνους».
Ο Νεπτούνους συσχετιζόταν και με το γλυκό νερό σε αντιδιαστολή με τον Ωκεανό, θεό του υδάτινου κόσμου που περιέβαλλε τη Γη. Όπως και ο Ποσειδώνας, έτσι και ο Νεπτούνους, τιμόταν από τους Ρωμαίους ως θεός των αλόγων. Η γιορτή προς τιμήν του, τα Νεπτουνάλια, λάμβανε χώρα στις 23 Ιουλίου. Στην πόλη της Ρώμης υπήρχαν δύο ναοί προς τιμήν του. Ο πρώτος στεκόταν κοντά στο Τσίρκους Φλαμίνιους (όπου διεξάγονταν ιππικοί αγώνες) και περιείχε ένα διάσημο γλυπτό θαλάσσιων πλασμάτων από τον Σκόπα. Το δεύτερο, η Basilica Neptuni, βρισκόταν στο Πεδίον του Άρεως. Αφιερώθηκε από τον Αγρίππα μετά τη νίκη του στη Ναυμαχία του Ακτίου.
Εξωτερικοί σύνδεσμοι
Κατηγορία:Θεοί της Ρωμαϊκής μυθολογίας
HMS Gloucester (1909)
Το HMS Gloucester ήταν ελαφρύ καταδρομικό κλάσης Town το οποίο ναυπηγήθηκε για το Βασιλικό Ναυτικό το 1909 και γνώρισε σημαντική πολεμική δράση στον Α΄ Παγκόσμιο Πόλεμο. Επιβίωσε της σύρραξης και διαλύθηκε τελικά για σκραπ το 1921.
Περιγραφή
Το Gloucester ανήκε στην υποκλάση Bristol και θεωρούνταν πολεμικό δεύτερης κατηγορίας, ικανό να αναλάβει αποστολές προστασίας/εποπτείας των θαλάσσιων οδών αλλά και να αποτελέσει μέλος του στόλου. Το ολικό μήκος του ήταν 138,1 m, το πλάτος του 14,3 m και το βύθισμα του 14,3 m. To εκτόπισμα ήταν 4.900 t με κανονικό φορτίο και 5.400 t με πλήρες. Οι ατμοστρόβιλοι του παρείχαν μέγιστη ισχύ 22.000 shp και έτσι το σκάφος μπορούσε να φτάσει στους 25 kn. Κατά την διάρκεια των θαλάσσιων δοκιμών έφτασε μάλιστα στους 25,85 kn. Η ακτίνα δράσης του ήταν 6.710 ναυτικά μίλια με ταχύτητα πλεύσης 10 kn.
Ο οπλισμός του ήταν μάλλον ισχνός για πλοίο αυτού του είδους και αποτελούνταν από δύο πυροβόλα των 152 mm, δέκα των 102 mm και τέσσερα των 47 mm. Επίσης υπήρχαν δύο τορπιλοσωλήνες των 450 mm. Τα ζωτικά μέρη του καταδρομικού προστατεύονταν από θωρακισμένο κατάστρωμα πάχους 19–51 mm.
Επιχειρησιακή ιστορία
Η ναυπήγηση του Gloucester ξεκίνησε στις 15 Απριλίου 1909 στις εγκαταστάσεις της William Beardmore and Company στο Dalmuir. Καθελκύστηκε στις 28 Οκτωβρίου του ίδιο έτους και εντάχθηκε σε υπηρεσία τον Οκτώβριο του 1910. Τον Ιανουάριο του 1913 μεταφέρθηκε στην 2η Μοίρα Ελαφρών Καταδρομικών στην Μεσόγειο. Γνώρισε σημαντική δράση όταν ξέσπασε ο Πρώτος Παγκόσμιος Πόλεμος: συμμετείχε στην καταδίωξη των γερμανικών καταδρομικών SMS Goeben και SMS Breslau τον Αύγουστο του 1914 και τον επόμενο χρόνο συνέβαλε στην αντιμετώπιση των γερμανικών επιδρομικών που δρούσαν στα ανοικτά των ακτών της δυτικής Αφρικής. Τον Φεβρουάριο του 1915 εντάχθηκε στην δύναμη της 3ης Μοίρας Ελαφρών Καταδρομικών του Κύριου Στόλου (Grand Fleet). Εικάζεται ότι τον Απρίλιο του 1916 βομβάρδισε το Galway στην Ιρλανδία, κατά την διάρκεια της λεγόμενης Πασχαλινής Εξέγερσης (Easter Rising), όμως κατά πάσα πιθανότητα συγχέεται με το καταδρομικό HMS Laburnum το οποίο έπληξε στόχους εκεί μία μέρα πριν το Gloucester αποβιβάσει εκατό πεζοναύτες στην περιοχή.
Το διάστημα 31ης Μαΐου-1η Ιουνίου 1916 έλαβε μέρος στη ναυμαχία της Γιουτλάνδης και αργότερα το ίδιο έτος μεταφέρθηκε στη 2η Μοίρα Ελαφρών Καταδρομικών στην Αδριατική. Το 1917 στάλθηκε στην Ανατολική Αφρική. Επιβίωσε του πολέμου και διαλύθηκε τελικά για σκραπ το 1921.
Εξωτερικοί σύνδεσμοι
Κατηγορία:Καταδρομικά κλάσης Town (1910) του Βασιλικού Ναυτικού
Ε/Γ-Ο/Γ Έλυρος
Διαδρομή
Το Έλυρος εξυπηρετεί την ακτοπλοϊκή γραμμή Πειραιάς - Χανιά.
Κατασκευή και πρώτα χρόνια
Το πλοίο καθελκύστηκε στις 5 Ιουνίου 1997 και ονομάστηκε αρχικά Sunflower Tsukuba, καθώς πολλά πλοία της KK Blue Highway Line, είχαν τον τίτλο "Sunflower" πριν την ονομασία τους, ενώ έφεραν έναν κόκκινο ήλιο με πορτοκαλί αχτίνες στα σινιάλα (χρωματισμό) τους. Το πλοίο αποπερατώθηκε στις 18 Οκτωβρίου 1997. Παραδόθηκε στις 19 Ιανουαρίου 1998 στη KK Blue Highway Line. Δρομολογήθηκε στην γραμμή Ωάραρι- Τομόκομαϊ.
Mol Ferry, Higashi Nihon Ferry και έλευση στην Ελλάδα
Τον Απρίλιο του 2002, μεταφέρθηκε στην Mol Ferry Co., Ltd με έδρα το Τόκιο. Το 2006, πωλήθηκε στην Higashi Nihon Ferry, Τόκιο, Ιαπωνία και μετονομάστηκε σε Ferry Tsukuba. Η απόκτησή του από την ΑΝΕΚ ανακοινώθηκε στις 16 Ιουλίου 2007, έναντι ποσού 30 εκατομμυρίων ευρώ περίπου. Στις 24 του ιδίου μήνα παραδίδεται στην ΑΝΕΚ, μετονομάζεται σε Έλυρος, σηκώνει την Ελληνική σημαία και ξεκινά το ταξίδι του για την Ελλάδα. Παράλληλα, έκανε στάση σε λιμάνι της Κορέας για την πρώτη μεταφορά φορτίου. Στις 27 Αυγούστου 2007, έφτασε στην Ν.Ε.Ζ. Περάματος για μετασκευή, προκειμένου να συμμορφωθεί με τις απαιτήσεις των Μεσογειακών γραμμών. Η μετασκευή ωστόσο, δεν έγινε στο Πέραμα, αλλά στον Μώλο της Δ.Ε.Η. στο Κερατσίνι. Οι αλλαγές που έγιναν κατά την διάρκεια της μετασκευής σε Night Ferry ήταν ραγδαίες: Προστέθηκαν νέες υπερκατασκευές από αλουμίνιο, οι δύο πλαϊνοί καταπέλτες στην δεξιά πλευρά (starboard) μεταφέρθηκαν στην πρύμνη, η γέφυρα κατά 17 μέτρα πλώρα και ανυψώθηκε κατά 2,50 μ. και η τσιμινιέρα άλλαξε ολοσχερώς. Η μετασκευή ολοκληρώθηκε τον Αύγουστο του 2008. Στις 26 Σεπτεμβρίου εγκαινιάστηκε στις 5:30 το απόγευμα στον Πειραιά και άλλη μια φορά το απόγευμα της επόμενης μέρας στην Σούδα και στις 28 δρομολογήθηκε στην γραμμή Πειραιάς - Χανιά, την οποία εξυπηρετεί μέχρι και σήμερα, παρόλο που έχει εκτελέσει ολιγοήμερα δρομολόγια στις γραμμές Πειραιάς-Ηράκλειο. αριστερά|μικρογραφία|Το Έλυρος με τα σινιάλα της Algerie Ferries στην [[Μασσαλία το 2016]]
Ναυλώσεις
Λόγω της σύγκρουσης της Λιβύης του 2014, το Κοινοβούλιο της Λιβύης στεγάστηκε στο πλοίο Έλυρος, το οποίο κατέπλευσε στα ανοικτά των ακτών του Τομπρούκ στην ανατολική Λιβύη, για την ασφάλεια των μελών του κοινοβουλίου. Το πλοίο ναυλώθηκε από τις 2 Σεπτεμβρίου 2014 μέχρι τις 25 του ιδίου μήνα.
Το πλοίο έχει ναυλωθεί τρεις φορές στην Algerie Ferries, τα καλοκαίρια του 2016, 2017 και 2018, συνδέοντας το Αλγέρι με το Αλικάντε και τη Μασσαλία. Η πρώτη ναύλωση (2016) διήρκησε από τις 26 Ιουνίου 2016, μέχρι τις 22 Σεπτεμβρίου του ιδίου έτους. η δεύτερη (2017) ξεκίνησε τον Ιούνιο του 2017 μέχρι τον Σεπτέμβρη του ίδιου χρόνου. Η τρίτη ξεκίνησε τον Ιούνιο του 2018 και ολοκληρώθηκε τον Σεπτέμβρη του ίδιου έτους και επέστρεψε στην γραμμή Χανιά-Πειραιάς στις 13 του μηνός.
Παραπομπές
Ελυρος
Συμμετοχή της Ελλάδας στους Παγκόσμιους Αγώνες
Η Ελλάδα συμμετέχει στους Παγκόσμιους Αγώνες από το 1997 σε διάφορα αθλήματα και, σύμφωνα με τα στοιχεία που παρουσιάζονται στον επίσημο ιστότοπο των Παγκόσμιων Αγώνων, έχει κερδίσει συνολικά 23 μετάλλια (5 χρυσά, 11 αργυρά, 7 χάλκινα) και βρίσκεται στην 42η θέση.
Παραπομπές
Κατηγορία:Αθλητισμός στην Ελλάδα Κατηγορία:Εθνικές αθλητικές ομάδες της Ελλάδας
Red Hot Chili Peppers Live: I'm with You
Παρασκήνιο
Στις αρχές του Αυγούστου του 2011 ανακοινώθηκε ότι η μπάντα είχε σχέδια να κάνει μια συναυλία οπού θα ερμήνευε όλα τα τραγούδια του άλμπουμ. Η συναυλία αυτή θα μεταδιδόταν ζωντανά σε ΗΠΑ και Ευρώπη. Τα εισιτήρια ήταν διαθέσιμα από τις 5 Αυγούστου 2011. Όσοι πήγαιναν πριν την αρχή της μετάδοσης έβλεπαν αποκλειστικές συνεντεύξεις από κάθε μέλος της μπάντας.
Εξωτερικοί σύνδεσμοι
Η συναυλία
Κατηγορία:Δισκογραφία των Red Hot Chili Peppers
Θέμα Βεροίας
Το Θέμα Βεροίας ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, που καταλάμβανε εδάφη της σημερινής Μακεδονίας.
Δημιουργήθηκε τον 11ο αιώνα μετά τον Βυζαντινό-βουλγαρικό πόλεμο, και την απελευθέρωση αυτών των εδαφών, με έδρα την πόλη Βέροια και διατηρήθηκε μέχρι την δημιουργία του Δεσποτάτο της Ηπείρου που τμήματα του θέματος, όπως η Καστοριά αναφέρονται στην επικράτεια του. Σύμφωνα με την "Ιστορία του Ελληνικού έθνους" δημιουργήθηκε το 1220.
Φολκωδίνη
thumb|250px|Η χημική δομή της φολκωδίνης. Η φολκωδίνη είναι οπιοειδές φάρμακο για τον βήχα (αντιβηχικό). Βοηθά στη καταστολή του μη παραγωγικού βήχα ενώ έχει και μια ήπια ηρεμιστική αντίδραση, αλλά έχει λίγα ή καθόλου αναλγητικά αποτελέσματα. Είναι επίσης γνωστή ως μορφολινυλεθυλμορφίνη ή ομοκωδείνη.
Η φολκωδίνη εντοπίζεται σε ορισμένες ταμπλέτες για την αντιμετώπιση του βήχα. Ωστόσο, στο Ηνωμένο Βασίλειο, πωλείται σχεδόν αποκλειστικά ένα πόσιμο διάλυμα, με δοσολογία που φτάνει συνήθως τα 5 mg / 5 ml. Για τους ενήλικες η δοσολογία φτάνει τα 5 με 10 ml για 3-4 φορές την ημέρα. Σε μεγάλο βαθμό η φολκωδίνη αντικαθιστά τα προηγούμενα και πιο δημοφιλή σκευάσματα με κωδεΐνη, καθώς έχει ένα πολύ χαμηλότερη πιθανότητα εξάρτησης.
Η φολκωδίνη δεν συνταγογραφείται στις Ηνωμένες Πολιτείες όπου κατατάσσεται ως φάρμακο της κατηγορίας Α, η οποία περιλαμβάνει τα πιο αυστηρά ελεγχόμενα φάρμακα (συμπεριλαμβανομένης της ηρωίνη, το διαιθυλαμίδιο του λυσεργικού οξέως και το έκστασι). Στο Ηνωμένο Βασίλειο είναι φάρμακο κλάσης Β, αλλά μπορεί να αγοραστεί χωρίς συνταγογράφηση στα περισσότερα βρετανικά φαρμακεία.
Μηχανισμός δράσης
Η φολκωδίνη απορροφάται εύκολα από το γαστρεντερικό σωλήνα και διασχίζει ελεύθερα τον αιματοεγκεφαλικό φραγμό. Δρα κυρίως στο κεντρικό νευρικό σύστημα (ΚΝΣ), καταστέλνοντας τον βήχα, εν μέρει μέσω μιας άμεσης επίδρασης στο κέντρο του βήχα στο προμήκη μυελό. Μεταβολίζεται στο ήπαρ και η δράση της μπορεί να παραταθεί σε άτομα με ηπατική ανεπάρκεια (δηλ. προβλήματα στο συκώτι). Επομένως η χρήση της αντενδείκνυται σε ασθενείς με ηπατική νόσο, ενώ πρέπει να χρησιμοποιείται με προσοχή σε ασθενείς που πάσχουν από ηπατική δυσλειτουργία.
Μεταβολισμός και απέκκριση
Η φολκωδίνη βιομετασχηματίζεται αργά στο σώμα μέσω της οξείδωσης και της σύζευξης με μια σειρά μεταβολιτών που απεκκρίνονται κυρίως στα ούρα. Με μέσο όρο ημιζωής που φτάνει τις 2.3 ημέρες, η σταθερή κατάσταση σε κάποιον που λαμβάνει το φάρμακο για χρόνια δεν θα επιτευχθεί αν δε περάσουν σχεδόν 2 εβδομάδες. Σχεδόν το ένα μισό μιας μοναδικής δόσης απεκκρίνεται τελικά. Ο πιο σημαντικός ουροποιητικός μεταβολίτης είναι η συζευγμένη μορφίνη, η οποία μπορεί να διατηρηθεί για μέρες ή εβδομάδες μετά την τελευταία δόση. Αυτό θα μπορούσε να δώσει ένα θετικό αποτέλεσμα για την ύπαρξη οπιούχων σε ένα πρόγραμμα εξέτασης ουρικών φαρμάκων.
Παρενέργειες
Οι ανεπιθύμητες παρενέργειες είναι σπάνιες και μπορεί να περιλαμβάνουν ζάλη και γαστρεντερικές διαταραχές όπως η ναυτία ή ο εμετός. Όσον αφορά τις δυσμενείς επιπτώσεις, στις οποίες περιλαμβάνονται η δυσκοιλιότητα, η υπνηλία, η διέγερση, η αταξία και η αναπνευστική καταστολή, έχουν αναφερθεί περιστασιακά ή μετά από την κατανάλωση μεγάλων δόσεων. Η κύρια ανησυχία για την ασφάλειά της έχει να κάνει κυρίως με τον κίνδυνο θανάτου μετά από γενική αναισθησία.
Αναφυλαξία κατά τη διάρκεια γενικής αναισθησίας
Η χορήγηση φολκωδίνης προκαλεί την παραγωγή αντισωμάτων που συνδέονται με απώλειες ζωών κατά τη διάρκεια χειρουργείων, όταν χορηγούνται βασικοί παράγοντες νευροµυϊκού αποκλεισµού (ΠΝΑ) για την πρόληψη της κίνησης ασθενών που υπόκεινται σε γενική αναισθησία. Τα επίπεδα αυτών των αντισωμάτων πέφτουν σταδιακά σε χαμηλά επίπεδα αρκετά χρόνια μετά την χορήγηση της φολκωδίνης. Ωστόσο, η παρουσία αυτών των αντισωμάτων προκαλεί αύξηση του κινδύνου εμφάνισης αναφυλαξίας κατά τη διάρκεια της αναισθησίας κατά 300 φορές.
Προέκυψαν υποψίες ότι αυτός ο ισχυρισμός μπορεί να ισχύει όταν βρέθηκε ότι οι θάνατοι από αναφυλαξία κατά το χειρουργείο στη Νορβηγία και τη Σουηδία είχαν δεκαπλάσια διαφορά. Η Σουηδία δεν είχε εγκεκριμένο προϊόν με φολκωδίνη, ενώ το 40% του πληθυσμού στη Νορβηγία είχε καταναλώσει το μόνο εγκεκριμένο προϊόν με φολκωδίνη. Όταν η Νορβηγία απέσυρε τη φολκωδίνη από την αγορά το 2007, δύο χρόνια μετά από αυτή την απόσυρση η παρουσία των αντισωμάτων αντισουξαμεθονίου μειώθηκε κατά πάνω από 80% σε δύο χρόνια. Ακολούθησε αντίστοιχη πτώση των θανάτων από αναισθησία.
Μια παρόμοια διαφορά υπάρχει μεταξύ των περιστατικών αναφυλαξίας λόγω ΝΠΑ στην Αυστραλία, όπου η χρήση φολκωδίνης είναι υψηλή και στις ΗΠΑ, όπου η χρήση της απαγορεύεται. Στις ΗΠΑ, οι τιμές αναφυλαξίας είναι τόσο χαμηλές, σε βαθμό που κάποιοι αναισθησιολόγοι αμφισβητούν την ύπαρξη τέτοιων αντιδράσεων. Αντίθετα, οι Αυστραλιανοί αναισθησιολόγοι ζητούν την απαγόρευση της λόγω του υψηλού αριθμού περιστατικών αναφυλαξίας στη χώρα. Ωστόσο, η διοίκηση θεραπευτικών αγαθών της χώρας δεν ενέκρινε την απαγόρευση, τον Ιανουάριο του 2015. Αυτό θα οδηγήσει σε άλλες παρόμοιες προτάσεις.
Η "έκθεση Αξιολόγησης για φαρμακευτικά προϊόντα που περιέχουν φολκωδίνη" (2012) του Ευρωπαϊκού Οργανισμού Φαρμάκων καταλήγει ως εξής: Η Επιτροπή έκρινε ότι τα στοιχεία της σύνδεσης μεταξύ της χρήσης φολκωδίνης και της ανάπτυξης της αναφυλαξίας που σχετίζεται με τα ΝΠΑ είναι περιστασιακή, δεν είναι απόλυτα συνεπής και ως εκ τούτου δεν υποστηρίζεται το συμπέρασμα ότι υπάρχει σημαντικός κίνδυνος διασταυρούμενης ευαισθητοποίησης για τα ΝΠΑ και επομένως μια επακόλουθη ανάπτυξη αναφυλαξίας κατά τη διάρκεια του χειρουργείου.
Παραπομπές
Κατηγορία:Φαινυλαιθέρες Κατηγορία:Άρθρα με αλλαγμένο αναγνωριστικό CASNo Κατηγορία:Οπιοειδή
Σαμβύκη
Με το όνομα Σαμβύκη φέρονται στην αρχαιότητα τα εξής αντικείμενα:
Αντικυβερνητική επιτροπή
Αντικυβερνητική επιτροπή είχε ονομαστεί η τριμελής επιτροπή που είχε εκλεγεί στις 2 Απριλίου του 1827 από την Γ΄ Εθνοσυνέλευση (στη Τροιζήνα) για την προσωρινή διοίκηση της Ελλάδας μέχρι την άφιξη του Καποδίστρια τον Ιανουάριο του 1828, αντικαθιστώντας την Διοικητική επιτροπή του 1826
Παραπομπές
1827
Game Boy Color
right|250px Το Game Boy Color (ιαπωνικά: ゲームボーイ カラー, συντομογραφία GBC), είναι φορητή κονσόλα βιντεοπαιχνιδιών που σχεδιάστηκε από την Nintendo και κυκλοφόρησε στις 21 Οκτωβρίου 1998 στην Ιαπωνία σε τιμή 8.900 γιεν, 18 Νοεμβρίου 1998 στη Βόρεια Αμερική σε τιμή 79,95 δολαρίων ΗΠΑ, 23 Νοεμβρίου 1998 στην Ευρώπη και στις 27 Νοεμβρίου 1998 στην Αυστραλία. Είναι ο διάδοχος του αρχικού Game Boy. Το Game Boy Color σταμάτησε το 2003, μετά την κυκλοφορία του Game Boy Advance SP.
Το Game Boy Color, εξ ου και η ονομασία, διαθέτει έγχρωμη οθόνη. Είναι ελαφρώς παχύτερο και ψηλότερο από το Game Boy Pocket, ένα επανασχεδιασμένο Game Boy που κυκλοφόρησε το 1996. Όπως και με το αρχικό Game Boy, έχει ένα 8-bit επεξεργαστή. Το όνομα του με την Αμερικάνικη Αγγλική προφορά του "color", παρέμεινε το ίδιο ακόμα και σε αγορές όπου το «colour» ήταν η σωστή προφορά στα Αγγλικά.
Στο πλαίσιο της πέμπτης γενιάς των παιχνιδομηχανών (μετά το 1997), τους σημαντικούς ανταγωνιστές του Game Boy Color ήταν το Neo Geo Pocket και η Wonderswan Color (μόνο για την Ιαπωνία), αν και το Game Boy Color ξεπέρασε αυτό από ένα τεράστιο περιθώριο. To Game Boy και το Game Boy Color σε συνδυασμό έχουν πουλήσει 118.690.000 αντίγραφα παγκοσμίως.
Εξωτερικοί σύνδεσμοι
Κατηγορία:Κονσόλες Game Boy Κατηγορία:Κονσόλες βιντεοπαιχνιδιών τέταρτης γενιάς Κατηγορία:Φορητές κονσόλες βιντεοπαιχνιδιών
Τάμπο Μπέκι
Ο Τάμπο Μπέκι (Thabo Mvuyelwa Mbeki, 18 Ιουνίου 1942 - ) είναι Νοτιοαφρικανός πολιτικός. Υπήρξε ο 12ος Πρόεδρος της Νότιας Αφρικής.
Γεννήθηκε το 1942 στην Ιντουτίγουα. Παντρεύτηκε τη Ζανέλε Ντλαμίνι. Είναι γιος του Γκόβαν Μπέκι (Govan Mbeki, 1910 - 2001).
Έγινε αντιπρόεδρος της Νότιας Αφρικής το Μάιο του 1994 και διαδέχθηκε το Νέλσον Μαντέλα στη θέση του Προέδρου του ANC το 1997 και ως Πρόεδρος της Δημοκρατίας το 1999. Ορκίστηκε Πρόεδρος στις 16 Ιουνίου 1999. Για δεύτερη θητεία επανεξελέγη τον Απρίλιο του 2004.
Παραίτηση
Στις 20 Σεπτεμβρίου του 2008, σε απάντηση της απόφασης του Αφρικανικού Εθνικού Κογκρέσου να μην υποστηρίξει στο Κοινοβούλιο τον ίδιο, ο Μπέκι ανακοίνωσε την παραίτησή του από την προεδρία της χώρας. Το κόμμα του ζήτησε την παραίτηση του Μπέκι, επικαλούμενο δικαστική απόφαση, με βάση την οποία ο Μπέκι προσπάθησε να επηρεάσει απόφαση της Δικαιοσύνης σε υπόθεση που αφορούσε τον βασικό εσωκομματικό του αντίπαλο, Τζέικομπ Ζούμα. Ο Μπέκι παραιτήθηκε επίσημα στις 21 Σεπτεμβρίου 2008 και αρνήθηκε κατηγορηματικά τις κατηγορίες εναντίον του ότι παρακώλυσε το έργο της Δικαιοσύνης. Επίσης, ευχαρίστησε το λαό της χώρας του που του έδωσαν την ευκαιρία να υπηρετήσει στο αξίωμα του Προέδρου. Για να τον διαδεχθεί εξελέγη στις 22 Σεπτεμβρίου ο Καλέμα Μοτλάντε. Η παραίτηση του Μπέκι άρχισε να ισχύει από τις 25 Σεπτεμβρίου 2008.
Παραπομπές
Κατηγορία:Πολιτικοί της Νότιας Αφρικής Κατηγορία:Πρόεδροι της Νότιας Αφρικής Κατηγορία:Αντιπρόεδροι της Νότιας Αφρικής
Ουκμεργκέ
Η Ουκμεργκέ (λιθουανικά: Ukmergė ) είναι πόλη της ανατολικής Λιθουανίας. Απέχει 78 χιλιόμετρα από τη Βίλνιους. Το 2001 είχε 28.759 κατοίκους, ενώ το 2005 28.000 κατοίκους.
Η πόλη αναφέρεται για πρώτη φορά το 1333, ως τοιχισμένος οικισμός πάνω σε λόφο. Το 1655 κατελήφθη από Ρώσους και Σουηδούς. Το 1795 προσαρτήθηκε εκ νέου στη Ρωσία. Κατά το Β' Παγκόσμιο Πόλεμο υπέστη μεγάλες ζημιές από εκτεταμένους βομβαρδισμούς, ενώ 10.000 Εβραίοι της πόλης εξοντώθηκαν.
Εξωτερικοί σύνδεσμοι
Κατηγορία:Πόλεις της Λιθουανίας
HMS Gloucester
Έντεκα πλοία του Βασιλικού Ναυτικού έφεραν το όνομα της πόλης Γκλόστερ (Gloucester):
Κατηγορία:Ονομασίες πλοίων του Βασιλικού Ναυτικού
Αλέξανδρος Καραθόδωρος
thumb|Ο Αλέξανδρος Καραθόδωρος.
Ο Αλέξανδρος Καραθόδωρος (1908 - Απρίλιος 1981) ήταν Έλληνας πολιτικός, βουλευτής και υπουργός. Ήταν παντρεμένος με τη Λίτσα Καραθόδωρου και είχαν 2 παιδιά, την Κυριακή και το Θεόδωρο.
Βιογραφικά στοιχεία
Ο Αλέξανδρος Καραθόδωρος γεννήθηκε το 1908 στην περιοχή των Τρικάλων. Μεγάλωσε στο περιβάλλον μιας νομαδικής οικογένειας Σαρακατσαναίων που τα καλοκαίρια μετακινούνταν με τα κοπάδια στην περιοχή "Μηλιάκι" Βερμίου. Σε ηλικία 12 ετών (1920) η οικογένειά του εγκαταστάθηκε μόνιμα στο (Σπανό) Λατόμι Πολυκάστρου της περιφερειακής ενότητας Κιλκίς. Αφού τελείωσε τις εγκύκλιες σπουδές του σπούδασε στη Νομική σχολή του Πανεπιστημίου Αθηνών. Εκλέγονταν ανελλιπώς βουλευτής της εκλογικής περιφέρειας Θεσσαλονίκης από το 1946 έως το 1967. Αρχικά εκλέγονταν με το Μεταρρυθμιστικό Κόμμα (του Απόστολου Αλεξανδρή) και στη συνέχεια με το Λαϊκό Κόμμα. Το 1952, συμμετέχοντας στον Ελληνικό Συναγερμό, ανέλαβε υπουργός συγκοινωνιών στην Κυβέρνηση Αλέξανδρου Παπάγου. Μετά το 1954 αποχώρησε από το κόμμα του Αλέξανδρου Παπάγου και ακολούθησε τον Σπύρο Μαρκεζίνη, στο Κόμμα των Προοδευτικών. Διατέλεσε επίσης υπουργός άνευ χαρτοφυλακίου στην Κυβέρνηση Στέφανου Στεφανόπουλου το 1965. Κατά τη διάρκεια της δικτατορίας των συνταγματαρχών συνελήφθη και τέθηκε σε κατ' οίκον περιορισμό. Πέθανε στην Αθήνα το 1981 και κηδεύτηκε στο Πρώτο Νεκροταφείο, στις 20 Απριλίου. Στο χωριό του, στο Λατόμι Κιλκίς διατηρείται η οικία του που αποτελεί και αξιοθέατο της περιοχής.
Παραπομπές
Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με το Κόμμα Προοδευτικών Κατηγορία:Βουλευτές Β΄ Θεσσαλονίκης Κατηγορία:Έλληνες υπουργοί Συγκοινωνιών Κατηγορία:Έλληνες δικηγόροι Κατηγορία:Σαρακατσάνοι
Γεώργιος Σουρής
Ο Γεώργιος Σουρής (Ερμούπολη, 2 Φεβρουαρίου 1853 - Νέο Φάληρο, 26 Αυγούστου 1919) ήταν Έλληνας σατιρικός ποιητής και ένας από τους σπουδαιότερους της νεότερης Ελλάδας, έχοντας χαρακτηριστεί ως «σύγχρονος Αριστοφάνης». Κατά τη διάρκεια της ζωής του προτάθηκε για Βραβείο Νόμπελ Λογοτεχνίας συνολικά 5 φορές.
Βιογραφικά στοιχεία
Όπως σημείωνε τότε ο Σπύρος Μελάς, ο Σουρής είχε πλούσια πνευματικά προσόντα και πλούτο γνώσεων με συνέπεια να καταστεί εξαίρετος δημοσιογράφος της έμμετρης σάτιρας των γεγονότων της εποχής. Οι πρώτοι σατιρικοί του στίχοι δημοσιεύτηκαν στα περιοδικά Ασμοδαίος, Μή χάνεσαι του Βλάση Γαβριηλίδη και Ραμπαγάς.
Δήμος Σητείας (πρόγραμμα Καποδίστριας)
Το παρόν λήμμα αφορά τον πρώην καποδιστριακό δήμο Σητείας.
Γεώργιος Σουρής
Βιογραφικά στοιχεία
Το 1897 ο Σουρής διώχθηκε ποινικά, για το ποίημά του «Ο Φασουλής συνομιλεί με την κυρίαν Φασουλήν», που δημοσιεύτηκε στις 25 Ιανουαρίου στον Ρωμηό. Η Εισαγγελία Αθηνών, εξέδωσε ένταλμα σύλληψης του ποιητή και ένταλμα κατάσχεσης του συγκεκριμένου τεύχους, θεωρώντας ότι περιείχε υβριστικούς υπαινιγμούς για το θεσμό της Βασιλείας γενικά, και της Βασίλισσας Όλγας ιδιαίτερα. Οι επίμαχοι στίχοι, που ενόχλησαν τους δικαστικούς λειτουργούς ήταν οι παρακάτω: ...Κυρά Γιώργαινα γυρίστρα, κυρά Γιώργαινα μπεκρού, θα γενείς πομπή του κόσμου του μεγάλου και μικρού, κυρά Γιώργαινα να λείψουν τα μεθύσια τα πολλά, κυρά Γιώργαινα σου λέω δεν στεκόμαστε καλά... Σε αυτούς γινόταν αναφορά στην φημολογούμενη αγάπη της Βασίλισσας στο αλκοόλ. Του απαγγέλθηκε κατηγορία «επί εξυβρίσει του ιερού προσώπου της Βασιλίσσης» και κάθισε στο εδώλιο του κατηγορουμένου. Αθωώθηκε όμως καθώς στην απολογία του είπε πως σατίριζε τη γυναίκα του. Η εφημερίδα "Ακρόπολις" σχολίασε το γεγονός ως εξής: "«[...] Αλλά πως να παραδεχτή τις τόση επιπολαιότηταν αφού τα συνήθη κυνικολογήματα τα οποία ανταλλάσσονται μεταξύ Φασουλή και Φασουλίνας (μεταξύ Σουρή και Σουρίνας) μεταξύ Κυρ Γιώργη (Γιώργης γαρ ο Σουρής καλείται) και κυρά Γιώργαινας ανταλλάσσονται από καταβολής τώρα Ρωμηου, ερμηνεύθησαν τόσον ασεβώς ώστε να αποδοθούν εκεί που πως ήτο δυνατόν να αποδοθούν και να γεννηθή ούτω έγκλημα από τα αστεία. [...] η καταδιώκουσα αρχή αποπειρωμένη εις τον πολύν ζήλον της δημιουργία ύβρεων κατ' εκείνων που δεν υπάρχει λόγος, που δεν υπάρχει ίχνος να υποπτευθούν τοιαύται. Δια τούτο εξακολουθούμεν να νομίζωμεν ότι κάποια παρεξήγησις θα συνέβη επί του προκειμένου [...]»."Ο ποιητής είχε επίσης διωχτεί το 1896, όταν σατίρισε τον βασιλιά Γεώργιο με αφορμή το ταξίδι του στο Παρίσι και την γνωριμία του με τη Σάρα Μπερνάρ.
Δήμος Σητείας (πρόγραμμα Καποδίστριας)
Για τον σημερινό δήμο βλέπε: Δήμος Σητείας.
Γεώργιος Σουρής
Βιογραφικά στοιχεία
thumb|left|200px|Σατιρικό σκίτσο από τον Ρωμηό του Σουρή, για τις πρόβες της "Αντιγόνης" από τον αρχαϊστή Μυστριώτη, κατά τις προετοιμασίες για τους Ολυμπιακούς του 1896.
Δήμος Σητείας (πρόγραμμα Καποδίστριας)
Ο Δήμος Σητείας βρίσκεται στα βόρεια του νομού Λασιθίου και λειτούργησε την περίοδο 1999-2010 με έδρα την Σητεία.
Γεώργιος Σουρής
Χαρακτηριστικά του έργου του
Το έργο του χαρακτηριζόταν από την ποιητική του γονιμότητα και την πληθώρα των στίχων του. Έγραφε πάντα καλοπροαίρετα σχολιάζοντας το λαό, τους άρχοντες, τους Βασιλείς, χωρίς ωστόσο να βρίζει. Συχνά αυτοσαρκαζόταν και έξοχο δείγμα αυτοσαρκασμού είναι το ποίημα «Η Ζωγραφιά μου». Η γλώσσα του είναι μικτή. Χρησιμοποιεί πολύ τη δημοτική, αλλά συχνά στα ποιήματά του υπάρχουν αρκετές λόγιες λέξεις και φράσεις, για λόγους είτε μετρικούς είτε σατιρικούς. Είχε άλλωστε συγκρουστεί εντονότατα με τον Γιάννη Ψυχάρη και τους μαχητικούς δημοτικιστές των αρχών του 20ού αιώνα. Βεβαίως, κάποιοι τον είπαν στιχοπλόκο και κατηγόρησαν το έργο του υποστηρίζοντας πως στερείται ποιητικής αξίας ή ότι είναι εντελώς επιφανειακό.
Δήμος Σητείας (πρόγραμμα Καποδίστριας)
Πρόκειται για παραθαλάσσιο δήμο ο οποίος, σύμφωνα με την απογραφή του 2001, έχει συνολικά 14.338 κατοίκους και έκταση 277.382 στρέμματα.
Γεώργιος Σουρής
Χαρακτηριστικά του έργου του
Ο Σουρής προτάθηκε 5 χρονιές για το Νόμπελ Λογοτεχνίας:
Οικογένεια
Ο Γ. Σουρής παντρεύτηκε το 1881, σε ηλικία 28 ετών την Μαρή Κωνσταντινίδη, από τη Χίο, του γένους Αργέντη Ροδοκανάκη, με την οποία και πέρασε μια ευτυχισμένη ζωή αποκτώντας πέντε παιδιά. Η γυναίκα του επέμενε πως είχε έξι, συμπεριλαμβάνοντας και τον σύζυγό της που "καθώς ήταν αδέξιος και ανέμελος" είχε πραγματική ανάγκη μητρικής στοργής και φροντίδας.
Ο Γ. Σουρής πέθανε το 1919 στο Νέο Φάληρο και κηδεύτηκε δημοσία δαπάνη με τιμές στρατηγού. Από τα πέντε του παιδιά ο Κρίτων και η Αλεξάνδρα δεν απέκτησαν παιδιά. Η Έλλη (Μοσχονά) έζησε στην Αγγλία όπου απέκτησε τρία παιδιά, την Μαρί (άκληρη), τον Χαράλαμπο (άκληρος) και την Λητώ (Carathers) που απέκτησε μια κόρη (εν ζωή) την Jill που ζει στην Αγγλία. Η Ηρώ (Χαλμούκου) απέκτησε δύο παιδιά την Ναυσικά και τον Τάκη που δεν απέκτησαν παιδιά. Η Μυρτώ παντρεύτηκε τον Νικόλαο Δουμπιώτη (της οικογένειας των αγωνιστών από τα Δουμπιά Χαλκιδικής),τον μετέπειτα γνωστό Μακεδονομάχο Καπετάν Αμύντα (και μετέπειτα στρατηγό). Απέκτησαν δύο παιδιά, τον Ιωάννη και την Ελισάβετ. Ο Ιωάννης κατετάγη εθελοντής στον Ελληνοϊταλικό πόλεμο και πέθανε στο Αλβανικό μέτωπο. Η Ελισάβετ (Γιαννακοπούλου) απέκτησε δύο παιδιά, τον Δημήτριο και τον Νικόλαο. Και οι δύο ζουν στην Αθήνα και έχουν ο μεν Δημήτριος τρία παιδιά (Αλέξης, Φίλιππος, Βεατρίκη), ο δε Νικόλαος τρία παιδιά (Ελισάβετ, Σμαράγδα, Γεώργιος). Από τα τέκνα του Δημητρίου Γιαννακοπούλου ο Αλέξης έχει αποκτήσει τρία παιδιά, ο Φίλιππος ένα και η Βεατρίκη δύο. Τα τέκνα του Νικολάου Γιαννακοπούλου έχουν αποκτήσει, η Ελισάβετ δύο, η Σμαράγδα ένα και ο Γεώργιος ένα.
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Νέα Αθηναϊκή Σχολή
Κογκρέσο της Χάγης
To κογκρέσο της Χάγης ήταν το 5ο κογκρέσσο της Πρώτης Διεθνους και πραγματοποιήθηκε απο τις 2 εως τις 7 Σεπτεμβρίου 1872 στην Χάγη της Ολλανδίας. Είναι γνωστό από την σύγκρουση του Μπακούνιν με τον Μαρξ, και σήμανε το τέλος της οργανωτικής ενότητας των σοσιαλιστών.
Παραπομπές
Κατηγορία:Ιστορία του σοσιαλισμού Κατηγορία:Ιστορία του αναρχισμού
Κόκκινη Εκκλησιά (Βουργαρέλι)
Η Κόκκινη Εκκλησιά είναι βυζαντινή εκκλησία, της οποίας η ανέγερση χρονολογείται, περίπου, στο 1280, η οποία βρίσκεται εντός του χωριού Βουργαρέλι, στην περιοχή των Τζουμέρκων, στην Ελλάδα.
Ιδρύθηκε ως καθολικό μοναστηριού από τους αδερφούς Ιωάννη και Θεόδωρο Τσιμισκή, οι οποίοι και κατείχαν τον βαθμό του πρωτοστράτωρα. Αρχικώς, η εκκλησία ήταν αφιερωμένη στη Γέννηση της Θεοτόκου, ωστόσο, έγινε γνωστή ως «Κόκκινη Εκκλησιά», λόγω του χρώματος της τοιχοποιίας της. Από ιστορικής άποψης, ήταν επίσης γνωστή ως «Παναγία Βελλάς», καθώς αποτελούσε μετόχι της Μονής Βελλάς, καθώς και ως «Βασιλομονάστηρο», λόγω της σημασίας της.
Λόγω της σημαντικής μεταξύ των δύο τους ομοιότητας, εκτιμάται πως η εκκλησία ανεγέρθηκε από την ίδια ομάδα κτιστών η οποία, επίσης, ανέλαβε την ανέγερση της Εκκλησίας της Θεοτόκου Περιβλέπτου (επίσης γνωστή ως του Αγίου Κλήμη) στην Οχρίδα, το 1295.
Παραπομπές
Κατηγορία:Βυζαντινές εκκλησίες στην Ήπειρο Κατηγορία:Δεσποτάτο της Ηπείρου
Θα βρεις το δάσκαλό σου
Θα Βρεις Τον Δάσκαλο Σου είναι ο τίτλος μιας ελληνικής κωμικής αισθηματικής τηλεοπτικής σειράς που προβλήθηκε από τους τηλεοπτικούς δείκτες του ΑΝΤ1, με πρωταγωνιστές την Ευδοκία Ρουμελιώτη και τον Μάριο Αθανασίου. Το σενάριο υπέγραψε ο Γιώργος Κρητικός και τη σκηνοθεσία ανέλαβε η Πηνελόπη Κροντηροπούλου. Η σειρά αποτελείται από δύο κύκλους και 80 επεισόδια, καθώς σημείωσε μεγάλη επιτυχία κατά τη προβολή της και έκτοτε προβάλλεται σε επανάληψη από τον σταθμό συνεχώς.
Τραγούδι τίτλων
Το τραγούδι της σειράς ονομάζεται «Θα Βρεις Τον Δάσκαλο Σου». Τους στίχους έγραψε ο Γιώργος Κρητικός, τη μουσική ο Στάμος Σέμσης και ερμηνεύει η Ανδριάνα Μπάμπαλη. Κυκλοφόρησε στο άλμπουμ «Μη Πεις Ποτέ» της το 2005 από την EMI.
Συντελεστές
Σενάριο: Γιώργος Κρητικός
Σκηνοθεσία: Πηνελόπη Κροντηροπούλου
Διευθυντής φωτογραφίας: Τάκης Τσάκωνας, Αντώνης Τσάπαλης
Μοντάζ - Μιξάζ: Σταύρος Σπανός
Σκηνογράφος: Θεοφάνης Τάκος
Ενδυματολόγος: Τζίνα Περιμένη
Εταιρεία παραγωγής: Studio ATA
Εξωτερικοί σύνδεσμοι
Κατηγορία:Τηλεοπτικές σειρές ΑΝΤ1 Κατηγορία:Ελληνικές κωμικές τηλεοπτικές σειρές
Πικαρέσκο
Πικαρέσκο μυθιστόρημα (ισπ.:"pícaro", αλήτης, άγριος, εξολοθρευτικός) ήταν δημοφιλές λογοτεχνικό είδος μυθιστορήματος, συχνά με σατυρικό ύφος που περιέγραφε με ρεαλιστικό τρόπο και χιουμοριστικές λεπτομέρειες τις περιπέτειες του ήρωα που προέρχεται από μια κατώτερη τάξη, και τα παθήματά του μέσα σε μια πολυτάραχη και διεφθαρμένη κοινωνία.
Το είδος αυτό ξεκίνησε στην Ισπανία έχοντας τις ρίζες του στην αραβική λογοτεχνία, και άνθισε στην Ευρώπη τον 17ο και 18ο αιώνα.
Εξωτερικοί σύνδεσμοι
Κατηγορία:Μυθιστορήματα ανά είδος
Θεόδωρος Σαουλίδης
Ο Θεόδωρος Σαουλίδης ήταν Έλληνας δημοσιογράφος.
Amrita Bazar Patrika
Η εφημερίδα εκδόθηκε για πρώτη φορά στις 20 Φεβρουαρίου 1868. Ξεκίνησε από τον Σισίρ Γκος και τον Μότι Λαλ Γκος, γιοι του Χάρι Ναριάν Γκος, ενός πλούσιου έμπορου από τη Μαγκούρα στην επαρχία Τζεσόρ κατά τη διάρκεια της Προεδρίας της Βεγγάλης των Βρετανικών Ινδιών (σημερινό Μπαγκλαντές). Η οικογένεια είχε κατασκευάσει ένα Παζάρι και πήρε το όνομά Αμριταμογί, από τη σύζυγο του Ναριάν Γκος. Οι Σισίρ και Μοτί Λαλ Γκος ξεκίνησαν την εφημερίδα ως εβδομαδιαία. Ο πρώτος συντάκτης ήταν ο Μοτιλάλ Γκος, που δεν είχε επίσημη πανεπιστημιακή εκπαίδευση. Είχε κατασκευάσει το αναγνωστικό της κοινό ως αντίπαλο της Μπενγκαλί του Σουρεντρανάθ Μπανερτζί.
Θεόδωρος Σαουλίδης
Γεννήθηκε στην Αθήνα το 1939. Φοιτητής ακόμα στο Πάντειο Πανεπιστήμιο, ξεκίνησε να δημοσιογραφεί στον Τύπο, τον οποίο και "υπηρέτησε" μέχρι και το 1990, οπότε και έχασε τη μάχη με τη ζωή από καρδιακό επεισόδιο που υπέστη κατά τη διάρκεια ζωντανής τηλεοπτικής εκπομπής της κρατικής τηλεόρασης. Η τότε ηγεσία του υπουργείου Εμπορίου, προκειμένου να αποτίσει φόρο τιμής στη μνήμη του, μετονόμασε την αίθουσα Τύπου στο υπουργείο σε "Αίθουσα Θεόδωρου Σαουλίδη".
Ο Θεόδωρος Σαουλίδης άφησε το δημοσιογραφικό του στίγμα μέσα από τις σελίδες των εφημερίδων και κάποια χρόνια αργότερα, των ραδιοτηλεοπτικών μέσων που εργάστηκε. Επί σειρά ετών κάλυπτε το υπουργείο Βιομηχανίας στην εφημερίδα "Ελεύθερος Τύπος", ενώ στα πρώτα χρόνια της πορείας του εργάσθηκε και στην εφημερίδα "Ακρόπολη".
Amrita Bazar Patrika
Ιστορία
Η εφημερίδα ήταν η αρχαιότερη ινδική αγγλική καθημερινή εφημερίδα. Έπαιξε σημαντικό ρόλο στην εξέλιξη και ανάπτυξη της Ινδικής δημοσιογραφίας και έκανε μια εντυπωσιακή συνεισφορά στη δημιουργία και την καλλιέργεια του ινδικού αγώνα για ελευθερία. Το 1920, ο ρώσος Κομμουνιστής επαναστάτης Βλαντιμίρ Λένιν περιέγραψε την εφημερίδα ως τη καλύτερη εθνικιστική εφημερίδα στην Ινδία.
Θεόδωρος Σαουλίδης
Ο Θεόδωρος Σαουλίδης, μεταξύ άλλων, ήταν ο πρώτος που καθιέρωσε τον όρο "καλάθι της νοικοκυράς", ενώ σε συνεργασία με τον Μιχάλη Τσιφάκη οραματίστηκε και δημιούργησε την Ένωση Καταναλωτών Ελλάδος.
Amrita Bazar Patrika
Ιστορία
Η εφημερίδα γεννήθηκε ως μια βεγγαλική εβδομαδιαία εφημερίδα τον Φεβρουάριο του 1868 στο χωριό Αμρίτα Μπαζάρ στην επαρχία Τζεσόρ (τώρα βρίσκεται στο σημερινό Μπαγκλαντές). Ξεκίνησε από τα αδέρφια Γκος και σχετιζόταν με την πάλη των αγροτών που εκμεταλλεύονταν από τους ινδούς καλλιεργητές. Ο Σισίρ Κουμάρ Γκος ήταν ο πρώτος εκδότης. Η εφημερίδα λειτουργούσε από ένα ξύλινο εκδοτήριο που είχε αγοραστεί για 32 ρουπίες.
Θεόδωρος Σαουλίδης
Για τη σημαντική συνεισφορά του σε ό,τι αφορά την προαγωγή των δικαιωμάτων του καταναλωτή, τα τελευταία χρόνια η Ένωση έχει καθιερώσει και απονέμει στη μνήμη του τα Δημοσιογραφικά Βραβεία "Θεόδωρος Σαουλίδης".
Κατηγορία:Έλληνες δημοσιογράφοι
Amrita Bazar Patrika
Ιστορία
Το 1871, η εφημερίδα μετακόμισε στην Καλκούτα (σημερινή Κολκάτα), λόγω της επιδημίας της πανούκλας στο Αμρίτα Μπαζάρ. Εδώ λειτούργησε ως δίγλωσση εβδομαδιαία εφημερίδα ειδήσεων και απόψεων στα αγγλικά και στα βεγγαλικά. Οι αντικυβερνητικές απόψεις και η τεράστια επιρροή της εφημερίδας στους ανθρώπους, ήταν ένα αγκάθι στη σάρκα της κυβέρνησης. Ο λόρδος Λύττον, ο Αντιβασιλέας της Ινδίας, εξέδωσε την Πράξη Καθομιλούμενου Τύπου κυρίως κατά της Amrita Bazar Patrika.
Ο Σισίρ Κουμάρ Γκος επίσης ξεκίνησε έντονες εκστρατείες εναντίον των περιορισμών των ατομικών ελευθεριών και της οικονομικής εκμετάλλευσης. Ήθελε να δοθούν σημαντικές θέσεις στη διοίκηση για τους Ινδούς. Τόσο ο ίδιος όσο και ο αδελφός του Μοτιλάλ ήταν βαθύτατα προσηλωμένοι στον Μπαλ Γκαγκαντχάρ Τιλάκ. Όταν ο Τιλάκ διώχθηκε για την εξέγερση του 1897, ανέντλησε κεφάλαια στην Καλκούτα για την υπεράσπισή του. Επίσης, δημοσίευσε ένα ήπιο άρθρο εναντίον του δικαστή που καταδίκασε τον Τιλάκ σε 6 χρόνια φυλάκισης, για "το θράσος να διδάξει πραγματικό πατριωτισμό και να αποδειχθεί απαράμμιλος πατριώτης".
Η Patrika είχε πολλές αψιμαχίες με τον Λόρδο Κάρζον, Αντιβασιλέα της Ινδίας κατά την διχοτόμηση της Βεγγάλης (1905). Αναφέρθηκε σε αυτόν ως "Νέος και λίγο ψωνισμένος, και χωρίς προηγούμενη εκπαίδευση, αλλά επενδυμένος με τις απεριόριστες εξουσίες του". Λόγω τέτοιου είδους άρθρα, περάστηκε ο νόμος περί Τύπου του 1910 και ζητήθηκε μια εγγύηση 5.000 ρουπίων από την ABP. Ο Μοτιλάλ Γκος ήταν επίσης επιφορτισμένος με την ανταρσία, αλλά η ευγλωττία του κέρδισε την υπόθεση.
Μετά από αυτό, η εφημερίδα ξεκίνησε τη προλόγηση άρθρων που επέκριναν τη Βρετανική κυβέρνηση με γελοία πληθωρικά επιχειρήματα πίστης στο Βρετανικό στέμμα. Όταν ο Σουμπάς Τσάντρα Μπόσε και άλλοι φοιτητές εκδιώχθηκαν από το Κολλέγιο της Προεδρίας της Καλκούτας, η Patrika ανέλαβε την υπόθεσή τους και κατάφερε να ξαναγίνουν δεκτεί στο κολλέγιο.
Ακόμα και μετά το θάνατο του Μοτιλάλ Γκος το 1922, η Patrika διατήρησε το εθνικιστικό πνεύμα της. Ο Σαλτ Σατιαγκράχα απαίτησε υψηλότερες εγγυήσεις 10.000 από την εφημερίδα. Ο συντάκτης της Τουσάρ Καντί Γκος (γιος του Σισίρ Κουμάρ Γκος) φυλακίστηκε. Η Patrika συνεισέφερε το μερίδιό της για την επιτυχία του κινήματος για την ελευθερία υπό την ηγεσία του Γκάντι και υπέφερε για τις απόψεις και τις ενέργειες της στα χέρια των άγγλων κατακτητών.
Η Patrika ασπάστηκε τη κοινοτική αρμονία κατά την Κατάτμηση της Ινδίας. Κατά τη διάρκεια των δολοφονιών της Καλκούτας του 1946, η Patrika άφησε κενές τις συντακτικές στήλες της για τρεις μέρες. Όταν απελευθερώθηκε η Ινδία, στις 15 Αυγούστου 1947, η Patrika που δημοσιεύθηκε στο τεύχος της:
''Είναι αυγή, παρόλο που είναι συννεφιά. Επί του παρόντος, η ηλιοφάνεια θα σπάσει.''
Αρχεία
μικρογραφία|Αυτό το πιεστήριο Hopkinson & Cope χρησιμοποιήθηκε για την εκτύπωση της Amrita Bazar Patrika . Τώρα εκτίθεται στη συλλογή του Εθνικού Κέντρου Επιστημών στο Νέο Δελχί. Ως μέρος του "Έργου Απειλούμενου Αρχείου" που σκοπεύει στη διάσωση κειμένου που δημοσιεύθηκε πριν από το 1950, το Κέντρο Μελετών στις Κοινωνικές Επιστήμες της Καλκούτας ανέλαβε το έργο της ψηφιοποίησης παλαιών εφημερίδων (ABP και Jugantar) για ασφαλή αποθήκευση και ανάκτηση το 2010. Τα αρχεία των εφημερίδων είναι επίσης διαθέσιμα από το Εθνικό Μνημειακό Μουσείο και Βιβλιοθήκη Νεχρού στο Δελχί, και το 2011, πάνω από 1 λακχ (100.000) εικόνες είχαν ψηφιοποιηθεί από τη βιβλιοθήκη και είναι διαθέσιμες στο διαδίκτυο. Επίσης είναι διαθέσιμες στο Κέντρο Νοτιοασιατικών Σπουδών στο Πανεπιστήμιο του Κέιμπριτζ.
Χελωνίτης κόλπος
Ο Χελωνίτης κόλπος, ο αρχαίος Χελωνάτας, είναι ρηχός κόλπος στα δυτικά της Πελοποννήσου, στο Ιόνιο Πέλαγος, στα παράλια της Ηλείας. Οριοθετείται μεταξύ του ακρωτηρίου Χελωνίτης (στην περιοχή του Κατακόλου) και το ακρωτήρι Τρυπητή στη χερσόνησο της Κυλλήνης και είναι ένας από τους τρεις κόλπους του νομού. Καλείται και "Κόλπος της Γαστούνης". Ονομάζεται επίσης και κόλπος της Μπούκας λόγο της εκεί εκβολής του ποταμού Πηνειού.
Το όνομα του που το έχει από την αρχαιότητα το οφείλει στο σχήμα του που μοιάζει με χελώνα. Οι ακτές τους αποτελούν τόπο ωοτοκίας της χελώνας Caretta caretta. Στον κόλπο εκβάλει ο Πηνείος που σχηματίζει μεγάλο δέλτα.
Πηγές
Κατηγορία:Γεωγραφία της Ηλείας Κατηγορία:Κόλποι της Ηλείας Κατηγορία:Κόλποι της Δυτικής Ελλάδας Κατηγορία:Κόλποι της Ελλάδας
Βαλκανικοί Αγώνες Στίβου 1933 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1933 πραγματοποιήθηκε στις 8 Οκτωβρίου στο Παναθηναϊκό Στάδιο.
Τελικός
Ο τελικός πραγματοποιήθηκε στις 8 Οκτωβρίου.
Μετέχουσες χώρες
Κάποιες από τις χώρες που συμμετείχαν στο αγώνισμα ήταν:
• 4
Πίνακας μεταλλίων (1929—1933)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1933.
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1933 1933
Συνάρτηση ωφελιμότητας Φρίντμαν-Σάβατζ
Η συνάρτηση ωφελιμότητας Φρίντμαν-Σάβατζ είναι η θεωρία που ανέπτυξαν σε εργασία τους ο Μίλτον Φρίντμαν και ο Λέοναρντ Σάβατζ το 1948, η οποία υποστήριξε ότι η καμπυλότητα της συνάρτησης ωφελιμότητας ενός ατόμου διαφέρει με βάση το μέγεθος του πλούτου κάθε ατόμου. Αυτή η καμπύλη της συνάρτησης ωφελιμότητας θα μπορούσε έτσι να εξηγήσει γιατί ένα άτομο είναι δεκτικό στον κίνδυνο όταν έχει περισσότερο πλούτο (π.χ., αγοράζοντας λαχείο) ενώ αποστρέφεται τον κίνδυνο όταν είναι φτωχότερο (π.χ., αγοράζοντας ασφάλιση). Η συνάρτηση έχει χρησιμοποιηθεί ευρέως, μεταξύ άλλων, στον τομέα της Οικονομικής Ιστορίας για να εξηγήσει γιατί το τζογάρισμα σε κοινωνικά πλαίσια δεν σημαίνει απαραίτητα ότι η κοινωνία είχε τρελαθεί.
Προσθήκες
Τέσσερα χρόνια μετά τη δημοσίευση του αρχικού άρθρου, ο Χάρυ Μάρκοβιτς, πρώην φοιτητής του Φρίντμαν, υποστήριξε ότι μερικές από τις επιπτώσεις της συνάρτησης ωφελιμότητας Φρίντμαν-Σάβατζ ήταν παράδοξες. Συγκεκριμένα, ο υπαινιγμός της ότι εκείνοι που βρίσκονται στο υψηλότερο επίπεδο εσόδων ποτέ δεν θα αναλάμβαναν κινδύνους. Η λύση του ήταν να σχετίσει την καμπυλότητα της συνάρτησης ωφελιμότητας ενός ατόμου με τις αυξήσεις σε πλούτο. Αυτό περιλάμβανε τον ορισμό του «κανονικού» ατομικού επιπέδου εσόδων, ως καθοριστικό για τα κέρδη ωφέλειας από «ψυχαγωγικές επενδύσεις» (η ψυχολογική ωφέλεια που αποκτάται από την πράξη του τζόγου), και τη μέτρηση των αποκλίσεων από το αρχικό επίπεδο ωφέλειας στο «κανονικό» επίπεδο εισοδήματος.
Πρωτάθλημα Ε.Π.Σ. Μακεδονίας 1926-27
Α΄ κατηγορία
Το Πρωτάθλημα Μακεδονίας της περιόδου 1926-1927 κατακτήθηκε από τον Ηρακλή. Στο ξεκίνημα της σεζόν η ομάδα του Ηρακλή υπήρξε η πρώτη στην Ελλάδα που προσέλαβε έμμισθο ξένο προπονητή ο οποίος ήταν ο Ούγγρος Ι.Σφεγκ. Υπό την καθοδήγησή του ο Ηρακλής επιβλήθηκε του Άρη που ήταν και ο ισχυρότερος αντίπαλος για τον τίτλο με σκορ 3-1 και 2-1. Συμμετείχαν επίσης τα σωματεία Θερμαϊκός και Άτλαντας.
Β΄ κατηγορία
Στη Β΄ κατηγορία του πρωταθλήματος αγωνίστηκε με επιτυχία η νεοσύστατη ομάδα του ΠΑΟΚ και προβιβάστηκε. Ο ΠΑΟΚ δεν είχε αρμονικές σχέσεις με την ΕΠΣΜΘ καθώς με την ίδρυση του είχε τιμωρηθεί για το ότι επιχείρησε να πείσει τα σωματεία της Θεσσαλονίκης να ιδρύσουν Ποδοσφαιρική Ένωση μόνο για τη Θεσσαλονίκη. Η ΕΠΣΜΘ τοποθέτησε τον ΠΑΟΚ στη Β΄ κατηγορία. Ο πρώτος επίσημος αγώνας του ΠΑΟΚ δόθηκε στις 6 Μαρτίου του 1927 με αντίπαλο την ΑΕΚ Θεσσαλονίκης επί της οποίας επικράτησε με 4-0. Μετά από τον αγώνα αυτό οι πρόσφυγες φίλαθλοι της Θεσσαλονίκης τάχθηκαν μαζικά υπέρ του ΠΑΟΚ.
Οι 9 σύλλογοι που συμμετείχαν ήταν:
Βαθμολογία
Το σύστημα βαθμολογίας ήταν 2-1-0 και οι ομάδες παίξαν από έναν αγώνα μεταξύ τους.
Αγώνες
Στον αγώνα Νεολαίας Τούμπας με τον Εργατικό Αστέρα στις 29 Απριλίου και οι δύο ομάδες θα αργήσουν να παραβρεθούν στο γήπεδο με συνέπεια η Ένωση να τιμωρήσει και τις δύο ομάδες ως ηττημένες.
Οι αγώνες μπαράζ
Στην πρώτη θέση της Β΄κατηγορίας ισοβάθμησαν ο ΠΑΟΚ (7 νίκες και 1 ήττα) με το Μέγα Αλέξανδρο. Στις 29 Μαΐου έγινε αγώνας μπαράζ και ενώ ο ΠΑΟΚ επικρατούσε με σκορ 4-0 ο Μέγας Αλέξανδρος αποχώρησε. Η ΕΠΣΜΘ όμως προβίβασε το Μέγα Αλέξανδρο και υποχρέωσε τον ΠΑΟΚ να δώσει αγώνες μπαράζ με τις τέσσερις ομάδες της Α΄κατηγορίας για να προβιβαστεί με τον όρο να τις κερδίσει όλες. Ο ΠΑΟΚ νίκησε το Θερμαϊκό με 4-1, τον Άρη με 2-1, τον Άτλαντα με 1-0 και τον Ηρακλή με 1-0. Ο αγώνας με τον Ηρακλή διεξήχθη στις 6 Ιουλίου του 1927 στο γήπεδο του Ηρακλή (στο σημερινό χώρο των πανεπιστημίων) και αποτέλεσε διπλή φιέστα για τις 2 ομάδες καθώς στον Ηρακλή απονεμήθηκε το τρόπαιο του πρωταθλητή Θεσσαλονίκης ενώ ο ΠΑΟΚ με τη νίκη του προβιβάστηκε στην Α΄κατηγορία. Το γκολ του ΠΑΟΚ σημείωσε ο Τσολακίδης ενώ οι ομάδες έχασαν από ένα πέναλτι.
Πρωτάθλημα Επαρχιών
Η ΕΠΣΜ το 1927 ήταν υπεύθυνη και για τη διοργάνωση πρωταθλήματος επαρχιών, ορίζοντας διαιτητές και εκπροσώπους που παρακολουθούσαν την τέλεση των αγώνων. Το πρωτάθλημα ήταν χωρισμένο σε «Πρωτάθλημα Δυτικής Μακεδονίας» και «Πρωτάθλημα Ανατολικής Μακεδονίας-Θράκης» οι νικητές των οποίων μάλιστα έδωσαν αγώνες με τον πρωταθλητή Θεσσαλονίκης για την ανάδειξη του πρωταθλητή Μακεδονίας - Θράκης όπου ο Ηρακλής Θεσσαλονίκης επιβλήθηκε άνετα επί των Ερμή Αμυνταίου με 6-0 και της Ροδόπης Κομοτηνής με 8-1
Πρωτάθλημα Ανατολικής Μακεδονίας - Θράκης
Συμμετείχαν οι :
Στον τελικό η Ροδόπη κέρδισε τη Δόξα Δράμας 1-0 ενώ στους «ημιτελικούς»: Ροδόπη Κομοτηνής-Ερμής Αλεξανδρούπολης 2-0 και Δόξα Δράμας-Φίλιπποι Καβάλας 4-2
ρωτάθλημα Δυτικής Μακεδονίας
Συμμετείχαν σύλλογοι από Αμύνταιο (Ερμής), Φλώρινα (Μέγας Αλέξανδρος και Αστήρ), Έδεσσα (Μέγας Αλέξανδρος και Βύρων) και Νάουσα (Αθηνά).
Στον τελικό του πρωταθλήματος ο Ερμής Αμυνταίου κέρδισε τον Μέγα Αλέξανδρο Έδεσσας 3-2.
Η τελική κατάταξη ήταν:
Παραπομπές
Κατηγορία:Εγχώρια ποδοσφαιρικά πρωταθλήματα 1926-1927 Κατηγορία:Ε.Π.Σ. Μακεδονίας
Μέγαρο Λόγγου
Το Μέγαρο Λόγγου, περισσότερο γνωστό ως Κόκκινο Σπίτι λόγω της αποτελούμενης από κόκκινο τούβλο εξωτερικής του πρόσοψης, είναι τριώροφη οικία ευρισκόμενη επί της Πλατείας Αγίας Σοφίας, στο κέντρο της πόλεως της Θεσσαλονίκης. Ανεγέρθηκε το 1926 από τον αρχιτέκτονα Λεονάρντο Τζεννάρι για λογαριασμό της οικογένειας του Γρηγορίου Λόγγου, εύπορου βιομηχάνου από τον κλάδο της υφαντουργίας, ο οποίος καταγόταν από τη Νάουσα. Αργότερα, το παραχώρησε στον αδερφό του, Ιωάννη, ο οποίος και αποτέλεσε την αιτία για την οποία η οικία έγινε γνωστή ως "Μέγαρο Ιωάννη Λόγγου". Το 1983, καταγράφηκε από το Υπουργείο Πολιτισμού ως διατηρητέο.